РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  46

от заседание на Комисия ”Професионална квалификация, информационни технологии и статистика” на ВСС,
проведено на 09.12.2014 г.

Днес, 09.12.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев  
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова - отсъства
		Михаил Кожарев – отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС", Мирослава Чирпъкова – началник отдел "ИООСВ" - дирекция „ИТСС” при АВСС и Елеонора Савова – Началник отдел на отдел “Съдебни кадри” при АВСС.

1.ОТНОСНО: Писмо от председателя на Софийски градски съд, с приложени докладни записки от Милена Орозова – завеждащ „Връзки с обществеността” в СГС и инж. Ташко Ташев – Началник отдел „Информационни технологии” в СГС, във връзка с постъпило писмо във Висшия съдебен съвет от Съюз на съдиите в България.
15.ОТНОСНО: Писмо от председателя на Софийски градски съд, с приложена докладна записка от началника на отдел „Информационни технологии” в СГС, относно констатирано на 08.12.2014 година прекъсване на интернет доставката по компютърната мрежа и невъзможност за извършване на компютърно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Получените материали по т. 1 и т. 15, както и всички документи, разгледани в Комисия, създадена съгласно решение на ВСС по протокол № 52/13.11.2014 г., доп. т. 5, да се предоставят на Комисията, създадена в изпълнение на  решение на ВСС по протокол № 58/08.12.2014 г. за извършване на проверка за сигурността на доработената версия на Law choice 5 и на модулите за случайно разпределение на всички информационни системи за управление на дела и преписки (АСУД, САС, EMSG, СУСД, УИС -2).
1.2. Да се уведоми председателя на Софийски градски съд относно осигуряване на поддръжката на компютърната мрежа на съда в Съдебната палата.

2.ОТНОСНО: Искане от заместник-председателя на Софийски градски съд за доработка и внедряване, чрез усъвършенстване, на съществуващ софтуер програмен продукт „Резервация на наименовани и абревиатури на политически партии” и програмен продукт „Делфи – ТР”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от заместник-председателя на Софийски градски съд относно доработка и внедряване, чрез усъвършенстване, на съществуващ софтуер програмен продукт „Резервация на наименовани и абревиатури на политически партии” и програмен продукт „Делфи – ТР”.

3.ОТНОСНО: Обсъждане на Проект на доклад за изпълнение на дейностите по Механизма за сътрудничество и оценка във връзка с предстоящата експертна мисия на Европейската комисия, в периода 10-12.12.2014 г.
Приложение: Извлечение от протокол № 5/25.11.2014 г. от заседанието на Групата на председателите на постоянните комисии на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
	3.1. Информацията е искана от КМД и комисията е излязла с решение по протокол № 44 от 25.11.2014 г., т.1. 

4.ОТНОСНО: Публикуване на Интернет страницата на Висшия съдебен съвет (английска версия) на Резюмето на дейността по атестиране на Комисията по предложенията и атестирането, преведено на английски език в Европейската комисия.
Приложение: Извлечение от протокол № 63/11.11.2014 г. от заседанието на Комисията по предложенията и атестирането на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Комисията констатира, че искането за усъвършенстване на интернет страницата на английски език е изпълнено.
5.ОТНОСНО: Предложение от Сотир Цацаров – Главен прокурор на Република България, за одобряване на Методика за случайното разпределение чрез Унифицираната информационна система на Прокуратурата на Република България. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Предложението от Сотир Цацаров – Главен прокурор на Република България, за одобряване на Методика за случайното разпределение чрез Унифицираната информационна система на Прокуратурата на Република България да се предостави на комисията, създадена с решение на ВСС от 08.12.2014 г. като отделна задача, която след техническа експертиза да състави доклад, с оглед изготвяне на проект на решение на ВСС.
5.2. След техническа експертиза на КПКИТС докладът да бъде изпратен на КПУКИИВСС с оглед съвместно предложение за проект на решение за ВСС.

6.ОТНОСНО: Отчет от Консорциум „Лирекс БГ” ООД – „Индекс-България” ООД за основните дейности по следгаранционното обслужване на АИС „Бюра съдимост” през 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение Отчета от Консорциума „Лирекс БГ" ООД - „Индекс-България" ООД за извършените дейности по следгаранционното обслужване на АИС „Бюра съдимост”, през 2013 г..
6.2. Сключването на договор от органите на съдебната власт за следгаранционна поддръжка на АИС „Бюра съдимост” с Консорциум „Лирекс БГ" ООД - „Индекс-България" ООД за срок от една календарна година, считано от 01.01.2015 г., е целесъобразно.
6.3. Изпраща решението на комисията и Отчета от Консорциума „Лирекс БГ" ООД - „Индекс-България" ООД на комисия „Бюджет и финанси", по компетентност.

7.ОТНОСНО: Искане от и.ф. председателя на Районен съд гр. Пещера за осигуряване на средства за закупуване на 20 броя акумулаторни батерии за UPS за сървър.
Приложение: Извлечение от протокол № 55/03.12.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Целесъобразно е осигуряване на средства за закупуване на 20 броя акумулаторни батерии за UPS за сървър в размер на 800.00 лв. за Районен съд гр. Пещера.
	7.2. Изпраща искането от и.ф. председателя на Районен съд гр. Пещера на комисия „Бюджет и финанси“ на ВСС, по компетентност.

8.ОТНОСНО: Искане от и.ф. председателя на Районен съд гр. Пещера за осигуряване на средства за закупуване на 8 броя компютърни конфигурации, 8 броя монитори и 8 броя UPS устройства.
Приложение: Извлечение от протокол № 55/03.12.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Връща писмото на председателя на Районен съд гр. Пещера, за окомплектоване на искането, съобразно решение на комисията по протокол 16/15.04.2014 г., т. 7.

9.ОТНОСНО: Искане от председателя на Районен съд гр. Разград за осигуряване на средства за закупуване на 3 броя компютри и 1 брой монитор.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Връща писмото на председателя на Районен съд гр. Разград, за окомплектоване на искането, съобразно решение на комисията по протокол 16/15.04.2014 г., т. 7.

10.ОТНОСНО: Искане от председателя на Районен съд гр. Бяла Слатина за осигуряване на средства за закупуване на 1 брой UPS за сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Целесъобразно е осигуряване на средства за закупуване на 1 брой UPS за сървър в размер 1350.00 лева за Районен съд гр. Бяла Слатина.
10.2. Изпраща искането от председателя на Районен съд гр. Бяла Слатина на комисия „Бюджет и финанси“ на ВСС, по компетентност.

. 
11.ОТНОСНО: Искане от председателя на Районен съд гр. Девин за осигуряване на средства за закупуване на 1 брой компютър, 2 броя монитори и 2 броя UPS. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Целесъобразно е осигуряване на средства за закупуване на 1 брой компютър, 2 броя монитори и 2 броя UPS в размер на 1280.00 лева за Районен съд гр. Девин.
11.2. Изпраща искането от председателя на Районен съд гр. Девин на комисия „Бюджет и финанси“ на ВСС, по компетентност.

12.ОТНОСНО: Искане от председателя на Районен съд гр. Ботевград за осигуряване на средства за закупуване на 4 броя монитори. 
Приложение: Извлечение от протокол № 55/03.12.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Връща писмото на председателя на Районен съд гр. Ботевград, за окомплектоване на искането, съобразно решение на комисията по протокол 16/15.04.2014 г., т. 7.
12.2. Да се изиска от председателя на Районен съд гр. Ботевград справка за наличната компютърна техника.

13.ОТНОСНО: Искане от председателя на Районен съд гр. Царево за увеличаване щатната численост с една длъжност „системен администратор” в Районен съд гр. Царево, който да обслужва Районен съд гр. Царево и Районен съд гр. Малко Търново.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Целесъобразно е увеличаване щатната численост на Районен съд гр. Царево с една длъжност „системен администратор” в Районен съд гр. Царево, който да обслужва Районен съд гр. Царево и Районен съд гр. Малко Търново.
13.2. Изпраща решението на Комисия „Съдебна администрация” на ВСС, по компетентност.

14.ОТНОСНО: Мерки в изпълнение на решение на ВСС по протокол № 58/08.12.2014 г.
В изпълнение на решение на ВСС по протокол № 58/08.12.2014 г. за извършване на проверка за сигурността на доработената версия на Law choice 5 и на модулите за случайно разпределение на всички информационни системи за управление на дела и преписки (АСУД, САС, EMSG, СУСД, УИС -2 е създадена Комисия за извършване на проверка за сигурността на доработената версия на Law choice 5 и на модулите за случайно разпределение на всички информационни системи за управление на дела и преписки (АСУД, САС, EMSG, СУСД, УИС -2) . 
В комисията ще вземат участие представители на ВСС, ВКС и Прокуратурата на Република България, експерти, определени от  Народното събрание, Президента на Република България, Министерския съвет, неправителствените организации от Гражданския съвет към ВСС, Технически университет София, Софийски университет „СВ. Климент Охридски" и експертите, участвали в проверката на СГС, ВКС и ВАС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. ОПРЕДЕЛЯ за участие в комисията, създадена в изпълнение на  решение на ВСС по протокол № 58/08.12.2014 г. за извършване на проверка за сигурността на доработената версия на Law choice 5 и на модулите за случайно разпределение на всички информационни системи за управление на дела и преписки (АСУД, САС, EMSG, СУСД, УИС -2):
- Румен Георгиев – председател на КПКИТС
- Елка Атанасова – член на КПКИТС
- Мария Кузманова – член на КПКИТС
- Юлия Ковачева – член на КПКИТС 
- Галина Карагьозова - член на КПКИТС
- Даниела Костова – член на КПКИТС.
14.2. Комисията, създадена в изпълнение на решение на ВСС по протокол № 58/08.12.2014 г., да проведе заседание на 10.12.2014 г., от 10.00 ч., като предложи на експертите, участващи в комисията, следните задачи:
•	Запознаване със системите за управление на делата - модулите за случайното разпределение и предложените мерки за сигурност
•	Запознаване с програмата Law Choice
•	Определяне на дата и час за осъществяване на тестове След проведен разговор с г-н Кодинов, единствено Апелативен съд гр. Бургас разпределя дела чрез Система за управление на съдебни дела. За да се извършат тестове трябва да се проведе реално разпределение на делата в Апелативен съд гр. Бургас, за което ще се наложи координация с председателя за евентуално видео-конферентно демонстриране.
•	Да извършат проверка за сигурността на доработената версия на Law choice 5 и на модулите за случайно разпределение на всички информационни системи за управление на дела и преписки (АСУД, САС, EMSG, СУСД, УИС -2) .
•	Да предложат варианти на технически възможности за внедряване във всички органи на съдебната власт на някои от действащите деловодно-информационни системи, или само на някой от модулите за случайно разпределение или доработената версия на Law choice 5, за които е констатирано най-високо ниво на сигурност за гарантиране спазване на принципа за случайно разпределение. 
•	Да предложат варианти на финансовите параметри за всяко от възможните решения 

ДОПЪЛНИТЕЛНИ ТОЧКИ:

16.ОТНОСНО: Предложение за закупуване на оборудване за нуждите на ВСС със средствата, останали по сметката на Информационно обслужване.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Възлага на ит-експертите от дирекция „ИТСС" да подготвят предложение за закупуване на оборудване за нуждите на ВСС със средствата, останали по сметката на Информационно обслужване.

17.ОТНОСНО: Среща с Марин Кошутов – Смарт Сис ООД във връзка със статия на съдебни репортажи от 04.12.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Възлага на разработчиците на Автоматизирани системи за управление на съдебни дела - в срок до 15 декември 2014 г. да представят на Комисията, определена с решение на ВСС от 08.12.2014 г. чрез КПКИТС,:
1. Описание на модула за случайно разпределение /ако има такъв/ в АСУСД.
2. Техническите възможности за внедряване във всички органи на съдебната власт на някои от действащите АСУСД, или само на модулите за случайно разпределение.
	3. Финансовите параметри  за всяко от възможните решения по т.2
	4. Копия от договори за поддръжка на АСУСД.
17.2. Информацията по т. 17.1. да се изпрати на имейл: it@vss.justice.bg и на хартия в деловодството на ВСС.

Т.18. ОТТЕГЛЕНА.

Т.19. ОТТЕГЛЕНА. 

20.ОТНОСНО: Даване на съгласие за провеждане на конкурс за  назначаване на съдебни служители на 3 свободни длъжности в дирекция „Информационни технологии и статистика” в администрацията на Висш съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

20.1. Предлага на Главния секретар на ВСС да направи спешно предложение до Комисия „Съдебна администрация” на ВСС за даване на съгласие за провеждане на конкурс за назначаване на съдебен служител на 1 свободна длъжност в отдел „ИОВСС” и 2 свободни длъжности в отдел „ИООСВ” в дирекция „Информационни технологии и съдебна статистика” в администрацията на Висш съдебен съвет.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ

Началник Отдел "ИОВСС" - 
дирекция „ИТСС” АВСС:
	Светослав Неделчев ...............

Сътрудник на комисия:
Светла Кирилова........................